Voetgangers sterf toe motor hul tref | Maroela Media
William Ntladi, woordvoerder van die Ekurhuleni-munisipaliteit se ramp en nooddienste (DEMS), het gesê DEMS-paramedici is omstreeks 05:00 na die toneel oorkant die Angelo informele nedersetting ontbied.
"Met hul aankoms het hulle gesien dat vyf vroue op die sypaadjie lê, met die motor wat hulle glo getref het, langs hulle en die bestuurder steeds binne," het Ntladi gesê. Paramedici het die vroue probeer bybring, maar vier van hulle is op die toneel dood verklaar. Die vyfde vrou is in 'n kritieke toestand na die Tambo Memorial-hospitaal geneem.
Die bestuurder, wat ook ernstige beserings opgedoen het, is per ambulans na dieselfde hospitaal gehaas.
"Die oorsaak van die ongeluk is nog nie bekend nie, maar 'n geregtelike doodsondersoek is begin," het Ntladi gesê.
Voetgangers besef nie hoe onopsigtelik hulle is nie. Gisteraand in Beyers Naudé Rylaan Muldersdrift is 'n voetganger raak gery…..Met donker klere, ander voertuie se ligte van voor, en swak straat beligting is voetgangers omtrent onsigbaar….en weet jy eers van hulle as jy hulle tref. As jy in die donker langs 'n besige pad stad, loop so ver as moontlik van die verkeer af, en dra enige iets wit, selfs 'n plastiek sak, sodat jy meer sigbaar is.
Daar is op sosiale media beweer die bestuurder is aangerand deur omstaanders?
Ek ken nie al die details nie but here where I live I see people just crossing streets and then when they are halfway, remembers to look!